Rijeka, 14. srpnja 2020.g.

**OBJAVA ZA MEDIJE**

**MLADI STANOVNICI SUSJEDSTVA PRAPUTNJAK EPK POVEZUJU SE**

**S MLADIMA IZ NIZOZEMSKE LITVE I SRBIJE**

***Udruga Praputnjak - kulturni krajolik*, nositelj inicijative programa susjedstva Praputnjak Europske prijestolnice kulture, od 27. kolovoza do 7. rujna bit će domaćin projekta namjenjenog mladima "My Open Village – Europe (MOVE)” koji će se provesti kroz Erasmus+ program Europske komisije. Zahvaljujući projektu MOVE održat će se razmjena mladih iz 4 države: Nizozemske, Litve, Srbije i Hrvatske.**

Neke od tema kojima će se u desetodnevnom program baviti su: **što za mlade ljude znači život u maloj sredini**, koji su **potencijalni problemi**, **prepreke** ali i **prednosti**, koja je **odgovornost mještana** kao pojedinaca u zajednici te **što ih čini različitima, a što ih sve povezuje**.

**Pozivaju se mladi Praputnjarci, stanovnici Praputnjaka i susjednih mjesta bakarskog kraja, stari od 16 do 24 godine da se prijave na sudjelovanje u navedenom programu.**Prijave su otvorene, a zainteresirani se mogu javiti na e-mail Udruge: [*kkpk.praputnjak@gmail.com*](mailto:kkpk.praputnjak@gmail.com) ili na Facebook stranicu: [Praputnjak - kulturni krajolik](https://www.facebook.com/kkpk.praputnjak).

Očekuje ih dobro društvo ostalih sudionika i pregršt zanimljivih radionica pomoću kojih će otkrivati svoj zavičaj, kulture i navike te stjecati zajedno nova iskustva.

Dodajmo, prvog vikenda srpnja u susjedstvu Praputnjak ovim je povodom održan i sastanak partnera, pa su Udrugu *Praputnjak - kulturni krajolik* te voditeljice Ivonu Miloš i Mariju Rađa posjetili njihovi europski partneri iz Nizozemske: fotograf Guido Bosua, iz producentske kuće *Bewegend Beeld* i Daiva Vaišnoriene, predstavnica Udruge *Kūrybos ir užimtumo Stuba* iz Litve. Pridružili sui m se i Titia Groenhof ispred malog mjesta Feanwâldsterwâl u Nizozemskoj, Eleni Vaišnoraite iz Zapyškisa u Litvi, kao i Ana Marija Viljušić iz Praputnjaka. Nažalost, zbog nezahvalne situacije s korona virusom, partner iz Srbije - Avakum Kvas, predstavnik Udruga *Eustachia*, nije bio u mogućnosti sudjelovati u sastanku.

Do suradnje je došlo povezivanjem partnera sudjelovanjem u *Tandem Fryslan* i *Tandem Cultural Capitals program*, a sve navedene zemlje predstavnici su Europskih prijestolnica kultura: *Leeuarden 2018* (Nizozemska), *Rijeka 2020* (Hrvatska), *Novi Sad 2021* (Srbija) i *Kaunas 2022* (Litva).

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42